Investeringsplan for AffaldVarme Aarhus 2015-2024 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Oliver Krogh og Pete Bach var forhindrede i at deltage i udvalgets behandling af sagen.  
Investeringsplan for AffaldVarme Aarhus 2015-2024. 
RESUMÉ 
Indstillingen beskriver AffaldVarme Aarhus’ planlagte investeringer i perioden 2015-2024. Investeringsplanen 
indeholder nye projekter, opdateringer af den tidligere godkendte investeringsplan 2013-2022 og flere 
projekter, som foreslås flyttet fra drift til anlæg.    
 
AffaldVarme [adresse] er opdelt i særskilte takstområder for Affald, AffaldsCenter, VarmeTransmission og 
Varme.    
 
Der er i investeringsplanen i alt 55 anlægsprojekter, som foreslås gennemført i planperioden og finansieret via 
anlægsbudgettet. Hertil kommer en opdateret renoveringsplan for Varme, som finansieres via driftsbudgettet. 
  
Isoleret set medfører investeringsplanen en nedsættelse af effektbidraget i Varme på 1,70 kr. pr. m2 på 
årsbasis. Der foretages ingen takstændring som en direkte konsekvens af investeringsplanen, men 
justeringerne af budget 2015 indregnes sammen med eventuelle ændringer fra regnskab 2014 som en samlet 
takstændring pr. 1. juli 2015.    
 
For en kunde med et parcelhus på 150 m2 vil det inkl. moms svare til en takstnedsættelse på 320 kr. i 2015, 
hvilket skal sammenlignes med en årlig varmeregning for en standardkunde på ca. 13.000 kr.    
 
Fremadrettet er der meget begrænsede ændringer for de respektive takstområder, da flere af projekterne har 
en meget kort tilbagebetalingstid eller giver besparelser i driften, som modsvarer omkostningerne til 
afskrivninger.    
 
Investeringsplanen ajourføres hvert år. Mindre ændringer indarbejdes i det årlige budget. 
INDSTILLING 
At 1) Der godkendes rådighedsbeløb og anlægsbevillinger, jævnfør afsnit 5.1.A    
 
At 2) Der godkendes ændringer til rådighedsbeløb, jævnfør afsnit 5.1.B.    
 
At 3) Der godkendes tillægsbevillinger til anlægsbevillinger, jævnfør afsnit 5.1.C.    
 
At 4) Der godkendes anlægsbevillinger til de overførte budgetter fra drift til anlæg, jævnfør afsnit 5.1.D.    
 
At 5) Der godkendes ændringer i driftsbudgettet, jævnfør afsnit 5.2.  
Sagens forløb 
23-03-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
07-04-2015 Magistraten 
Fremsendes til [adresse] med bemærkning, at Magistraten i mødet den 7. april 2015 anbefaler, at byrådet 
tiltræder Magistratsafdelingen for Teknik og Miljøs indstilling af 28. januar 2015. 
15-04-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 15. april 2015 
27-04-2015 Teknisk Udvalg 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Oliver Krogh og Pete Bach var forhindrede i at deltage i udvalgets behandling af sagen. 
06-05-2015 Aarhus Byråd 
Beslutning ikke frigivet 
